[image: vapp2_vectorized]




JÕELÄHTME VALLAVALITSUS	


Eesti Geoloogiateenistus
Maa- ja Ruumiamet
Päästeamet									21.07.2026 nr 6-4/3564


Kallavere küla Nahkru tee 37 maaüksuse ja lähiala detailplaneering

Teatame teile, et Jõelähtme Vallavalitsus on kehtestanud 06.07.2026 korraldusega nr 533 Kallavere küla Nahkru tee 37 maaüksuse ja lähiala detailplaneeringu.
Detailplaneering algatati Jõelähtme Vallavalitsuse 12.05.2022 korraldusega nr 427.
Planeeringuala hõlmab Nahkru tee 37 maaüksust (katastritunnusega 24501:001:1933) ning osaliselt Nahkru tee 35 maaüksust (katastritunnusega 24501:001:1259) ja osaliselt Nahkru tee lõik 1 maaüksust (katastritunnusega 24501:001:1935) juurdepääsu tagamise eesmärgil. Planeeritav ala asub Kallavere küla lõunaosas ning on ümbritsetud Roheline, Nahkru tee 43, Nahkru tee 35, Nahkru tee ja Nahkru tee lõik 1 maaüksustest. Planeeritava ala suurus on ca 7650 m2.
Detailplaneeringuga moodustatakse Nahkru tee 37 maaüksusest kolm maatulundusmaa sihtotstarbega krunti ning planeeringualasse osaliselt haaratud Nahkru tee lõik 1 ja Nahkru tee 35 kinnistute maakasutuse sihtotstarbed ja piirid säilivad. Moodustatavatele maatulundusmaa kruntidele määratakse ehitusõigus ühe põllumajandushoone ja kuni kahe kasvuhoone rajamiseks, kokku ehitisealuse pinnaga kuni 60 m2. Kõik olemasolevad, säilitatavad ning kavandatavad hooned peavad jääma detailplaneeringuga määratud hoonestusalasse. Hoonestusalast välja jäävad hooned või hooneosad on ette nähtud ümber tõsta või lammutada. Seadustada on võimalik vaid hoonestusala piiridesse jäävaid ning ehitusõigusega määratud mahus ehitisi. Kruntidele juurdepääs tagatakse Aiandusühistu ESTONIA ja Aiandusühingu Sidrunipuu kaasomandis olevalt Nahkru tee lõik 1 teemaal kulgevalt teelt.
Detailplaneering on kehtiva üldplaneeringu kohane, kuna senist maakasutuse juhtotstarvet ei muudeta ja kruntidel säilib senine maatulundusmaa sihtotstarve.
Planeeringualal ja selle lähipiirkonnas on välja kujunenud aiamaade kasutamise ja aiasaaduste kasvatamise traditsioon. Detailplaneeringu lahendus tagab aiamaade edaspidise sihtotstarbelise kasutamise ning loob eeldused köögivilja kasvatamiseks oma pere tarbeks, mis omakorda omab olulist rolli sotsiaalmajanduslikus tähenduses. Planeeringu elluviimisega korrastatakse seni kaootiliselt arenenud piirkonda ning jätkatakse maa-alade kasutamist, arendamist ja ehitustegevust ühtsete reeglite ja tingimuste kohaselt.
Korraldusega saab tutvuda Jõelähtme valla kodulehel dokumendiregistris (joelahtme.kovtp.ee) ja kaardirakenduses EVALD (http://service.eomap.ee/joelahtmevald/).	

